Vandhandleplan for Kalundborg Kommune 
Sagsfremstilling 
12.    Vandhandleplan for Kalundborg Kommune  
                                                                                                                        Åbent 
Sagsnr.: 326-2012-21417       J.nr.: 01.00.00           Catrine Petersen.: 326-2015-266399 
  
[adresse] 
Der er udarbejdet et forslag til vandhandleplan for Kalundborg Kommune. Vandhandleplanen har været i offentlig 
høring og skal nu vedtages endeligt.  
Kalundborg Kommune er forpligtet til at vedtage en vandhandleplan, og vandhandleplanen er alene en prioritering af 
den række indsatser, der er fastsat i statens vandplan. 
  
Forhistorie.  
Staten igangsatte arbejdet med de første vandplaner i 2007. Statens vandplan 1 blev påklaget til Natur- og 
Miljøklagenævnet og hjemvist til fornyet behandling i Naturstyrelsen i december 2012. En revideret vandplan 1 blev 
endeligt vedtaget den 30. oktober 2014. Planen gælder for perioden 2010-2015. 
  
Kalundborg Kommune skal udarbejde en vandhandleplan som beskriver indsatserne i Statens vandplan 1. 
Kommunalbestyrelsen vedtog den 29. april 2015 at sende forslag til vandhandleplan i høring i 8 uger. I 
høringsperioden er der indkommet to høringssvar fra hhv. Gefion og Naturstyrelsen. Høringssvarene har givet 
anledning til mindre ændringer. Se bilag 1.  
  
Vandhandleplanen skal være endelig vedtaget senest et år efter vedtagelse af vandplan 1, dvs. senest den 30. 
oktober 2015.  
  
Indhold 
Formålet med indsatserne i statens vandplan er at forbedre vandmiljøet ved at reducere påvirkningen af spildevand 
og forbedre de fysiske forhold i vandløb. 
  
Den kommunale vandhandleplan er blevet revideret på baggrund af den reviderede statslige vandplan. De 
væsentligste ændringer i statens vandplan er følgende: 
  
· Udtagelse af virkemidlet "ændret vandløbsvedligehold": 57 km reduceret til 0 km 
· Vandløbsrestaurering: 16 km reduceret til 9 km. 
· Åbning af rørlagte vandløb: 3,8 km reduceret til 2 km. 
· Spredt bebyggelse, forbedret spildevandsrensning: reduceret fra ca. 1450 til ca. 950 ejendomme.  
  
Ændringerne i den kommunale vandhandleplan omfatter udtagelse af en række tiltag på såvel spildevandsområdet 
som vandløbsområdet, samt en revideret tidsplan, da alle indsatser skal planlægges til realisering i 2015. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at forslag til vandhandleplanen vedtages. 
  
ØKONOMISKE KONSEKVENSER 
Regeringen og KL har indgået en økonomiaftale for 2013 vedr. vandplaner, Natura 2000-planer og Grøn Vækst 
samlelov. Aftalen betyder, at Kalundborg Kommune modtager 982.000 kr. årligt som DUT-midler i perioden 2013-
2015 til administration i forbindelse med udmøntning af vand- og naturhandleplaner. Forundersøgelser, projektering 
og anlægsarbejder m.v. i forbindelse med udmøntning af vandløbsindsatsen finansieres af [adresse]. 
Birger Thomsen kan søges af kommunerne gennem tilskudsordninger, som administreres af 
Naturstyrelsen/NaturErhvervstyrelsen. 
  
  
Teknik- og Miljøudvalgets møde den 8. oktober 2015: 
Udvalget vedtog at anbefale direktørens indstilling. 
Økonomiudvalgets møde den 21. oktober 2015: 
Udvalget vedtog at anbefale Teknik- og Miljøudvalgets indstilling. 
  
Bilag 
  
  
  
  
  
Kommunalbestyrelsens møde den 28. oktober 2015: 
Kommunalbestyrelsen vedtog at godkende Økonomiudvalgets indstilling. 
Bilag 1_Høringsnotat til vandhandleplan 
326-2015-266475 
Bilag 2_vandhandleplan oktober 2015 endelig 
326-2015-266636 
